BBL ทุ่มงบ 3.8 พันลบ.ปล่อยสินเชื่อ”บี.กริม ยันฮี โซล่า เพาเวอร์” พัฒนาโรงไฟฟ้า
BBL ทุ่มงบ 3.8 พันลบ.ปล่อยสินเชื่อ"บี.กริม ยันฮี โซล่า เพาเวอร์" พัฒนาโรงไฟฟ้า
9 พ.ย. 2558

ธนาคารกรุงเทพ จำกัด (มหาชน) หรือ BBL เปิดเผยว่า ธนาคารสนับสนุนวงเงินสินเชื่อรวมเป็นจำนวน 3,800 ล้านบาท ให้กับ บริษัทบี.กริม ยันฮี โซล่า เพาเวอร์ จำกัด สำหรับใช้ดำเนินธุรกิจพัฒนาโครงการโรงไฟฟ้าพลังงานแสงอาทิตย์ จำนวนทั้งสิ้น 8 โครงการ กำลังการผลิตรวม 59.7 เมกะวัตต์ โดยโครงการตั้งอยู่ที่ จังหวัดนครปฐม 7 โครงการ และ จังหวัดอยุธยา 1 โครงการ กำหนดวันเริ่มต้นจำหน่ายกระแสไฟฟ้าเชิงพาณิชย์ ภายในวันที่ 31 ธันวาคม 2558
ทั้งนี้ บริษัท บี.กริม ยันฮี โซล่า เพาเวอร์ จำกัด ก่อตั้งขึ้นภายใต้ความร่วมมือระหว่างกันของบริษัท บี.กริม เพาเวอร์ จำกัด และบริษัท ยันฮี โซล่า เพาเวอร์ จำกัด เพื่อลงทุนพัฒนาโครงการโรงไฟฟ้าดังกล่าวร่วมกัน